אבן עזרא על תהלים קכח


פסוק א

שיר המעלות - כטעם העליון בדברי הבנים אשרי כל ירא ה' – שלא יעשה מצות לא תעשה מיראתו השם.

ההולך בדרכיו - בדרכי השם הם מצות עשה.

פסוק ב

יגיע - בעבור נפשך בטרף הבא בידך, ביגיע כפך אשריך.

פסוק ג

אשתך כגפן פוריה - שתלד בעתה.
וטעם כי כל גפן הוא מחוץ לבית מגולה לנגד השמש, על כן אמר לנגד זה כשתילי זיתים, בכוחם ושלא יבול עלי העץ הזית.

פסוק ד

הנה - היא זאת הברכה שיבקש ירא שמים בעולם הזה.

פסוק ה

יברכך - הטעם זאת הברכה תבוא לך מאת הכבוד שוכן בציון.
והטעם הבית הסמוך בציון הוא בית השם.

וטעם וראה בטוב ירושלם – בלכתו שלש רגלים.

פסוק ו

וראה - ישרת בעבור אחר.
וכן הוא וראה שלום על ישראל.

אבן עזרא על תהלים